Α4-0318/96

Πρόταση αποφάσεως του Συμβουλίου σχετικά με τη χορήγηση εγγυήσεων δανείων για επενδύσεις που πραγματοποιούνται από μικρές και μεσαίες επιχειρήσεις (ΜΜΕ) οι οποίες δημιουργούν απασχόληση (COM(96)0155 - C4-0314/96 - 96/0107(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 5α (νέα)

>Κείμενο μετά την ψηφοφορία στο ΕΚ>

ότι στην απόφασή του για τον προϋπολογισμό 1996 το Ευρωπαϊκό Κοινοβούλιο αύξησε τους πόρους του κονδυλίου Β5-322 από 7,75 εκατ. Ecu που είχαν προταθεί σε 57,75 εκατ. Ecu, δηλαδή κατά 50 εκατ. Ecu, προκειμένου να δώσει σαφές δείγμα της πρωτοβουλίας του για περισσότερη ανάπτυξη και απασχόληση και να διαθέσει επαρκείς πόρους για μέτρα στον τομέα αυτόν.

(Τροπολογία 2)

Έκτη αιτιολογική σκέψη

>Αρχικό κείμενο>

ότι, η παρούσα πρωτοβουλία θα έπρεπε να συμβιβάζεται με τη σύσταση της Επιτροπής (C(96)261 τελικό)[semigr ]

>Κείμενο μετά την ψηφοφορία στο ΕΚ>

ότι, η παρούσα πρωτοβουλία εφαρμόζεται στις μικρές και μεσαίες επιχειρήσεις και ειδικότερα στις μικρές επιχειρήσεις όπως ορίζονται στη σύσταση της Επιτροπής που αφορά τους ορισμούς των μικρών και μεσαίων επιχειρήσεων (C(96)280 ΕΚ)(1)[semigr ]

____________

(1) ΕΕ L 107 της 30.4.1996, σελ. 4

(Τροπολογία 3)

Όγδοη αιτιολογική σκέψη

>Αρχικό κείμενο>

ότι οι εγγυήσεις δανείων είναι αποτελεσματικό μέσο για τη διευκόλυνση της πρόσβασης στη χρηματοδότηση και ότι επιτρέπουν επιπλέον να επιτευχθούν λιγότερο υψηλά επιτόκια[semigr ] ότι οι εγγυήσεις αυτές πρέπει να διευκολύνουν και να ενθαρρύνουν τις επενδύσεις των δικαιούχων επιχειρήσεων και ότι θα χορηγούνται αποκλειστικά στις περιπτώσεις όπου τα εξεταζόμενα δάνεια και οι επενδύσεις θα συνεπάγονται τη δημιουργία θέσεων εργασίας[semigr ] ότι στο πλαίσιο του σχεδίου θα είναι επιλέξιμες τόσο οι υλικές όσο και οι άϋλες επενδύσεις[semigr ]

>Κείμενο μετά την ψηφοφορία στο ΕΚ>

ότι οι εγγυήσεις δανείων είναι αποτελεσματικό μέσο και μπορούν στο πλαίσιο ενός ειδικού και ευνοϊκού για το δανειοδοτούμενο ρυθμιστικού πλαισίου να διευκολύνουν την πρόσβαση των ΜΜΕ στη χρηματοδότηση και να μειώσουν το ύψος των επιτοκίων[semigr ] ότι οι εγγυήσεις αυτές πρέπει να διευκολύνουν και να ενθαρρύνουν τις επενδύσεις των δικαιούχων επιχειρήσεων και ότι θα χορηγούνται αποκλειστικά στις περιπτώσεις όπου τα εξεταζόμενα δάνεια και οι επενδύσεις θα συνεπάγονται τη δημιουργία θέσεων εργασίας[semigr ] ότι στο πλαίσιο αυτό το ύψος του εγγυημένου ποσοστού της χρηματοδοτήσεως καθώς και η ανώτατη εγγυημένη χρηματοδότηση εξαρτάται από τον αριθμό των δημιουργούμενων με τις χρηματοδοτούμενες επενδύσεις θέσεων εργασίας, από το μέγεθος των δικαιούχων επιχειρήσεων και από το είδος της επί μέρους επενδύσεως (διασυνοριακή, νεοϊδρυθείσα επιχείρηση, με αξιοποίηση επικουρικών πόρων κλπ)[semigr ] ότι στο πλαίσιο του σχεδίου θα είναι επιλέξιμες τόσο οι υλικές όσο και και οι άϋλες επενδύσεις[semigr ]

(Τροπολογία 15)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

εκτιμώντας ότι πρέπει να δοθεί ιδιαίτερη προσοχή στις οικονομικές ανάγκες των νεαρών επιχειρηματιών στη διαδικασία δημιουργίας ΜΜΕ[semigr ]

(Τροπολογία 4)

Δέκατη αιτιολογική σκέψη

>Αρχικό κείμενο>

ότι το ΕΤΕ δημιουργήθηκε τον Ιούνιο 1994 ώστε να συμβάλει στην υλοποίηση των κοινοτικών στόχων ενθαρρύνοντας τις επενδύσεις σε διευρωπαϊκά δίκτυα και ΜΜΕ[semigr ] ότι η Κοινότητα συμμετέχει στο Ταμείο βάσει της απόφασης του Συμβουλίου 94/375/ΕΚ.

>Κείμενο μετά την ψηφοφορία στο ΕΚ>

ότι το ΕΤΕ δημιουργήθηκε τον Ιούνιο 1994 ώστε να συμβάλει στην υλοποίηση των κοινοτικών στόχων ενθαρρύνοντας τις επενδύσεις σε διευρωπαϊκά δίκτυα και ΜΜΕ[semigr ] ότι η Κοινότητα συμμετέχει στο Ταμείο βάσει της απόφασης του Συμβουλίου 94/375/ΕΚ[semigr ] ότι επειδή η στήριξη των ΜΜΕ δεν αποτελούσε μέχρι σήμερα παρά μόνο το 10% των δραστηριοτήτων του Ταμείου, αυτή παραμελήθηκε μέχρι σήμερα σε δυσανάλογα μεγάλο βαθμό έναντι της στηρίξεως του ΤΕΝ[semigr ] ότι η εφαρμογή του προταθέντος προγράμματος θα συμβάλει στην άμβλυνση της δυσαναλογίας αυτής.

(Τροπολογία 5)

Δέκατη έκτη αιτιολογική σκέψη

>Αρχικό κείμενο>

ότι οι εγγυήσεις δανείων θα πρέπει να είναι διαθέσιμες σε ολόκληρη την Κοινότητα και να υλοποιηθούν το ταχύτερο δυνατό[semigr ]

>Κείμενο μετά την ψηφοφορία στο ΕΚ>

ότι οι εγγυήσεις δανείων θα πρέπει να είναι διαθέσιμες σε ολόκληρη την Κοινότητα, κυρίως δε προς τις μικρές επιχειρήσεις, και να υλοποιηθούν το ταχύτερο δυνατό[semigr ]

(Τροπολογία 6)

Άρθρο 1, πρώτο εδάφιο

>Αρχικό κείμενο>

Η Κοινότητα παρέχει επιδοτήσεις με στόχο τη χρηματοδότηση των προμηθειών που συνδέονται με τις εγγυήσεις που χορηγεί το ΕΤΕ για δάνεια συνολικού ύψους 1 δισ. ECU, εφόσον υπάρχουν διαθέσιμες πιστώσεις εγγεγραμμένες στον κοινοτικό προϋπολογισμό. Μόνο τα δάνεια που αναφέρονται σε επενδυτικά σχέδια τα οποία συνεπάγονται τη δημιουργία θέσεων εργασίας, και που χορηγούνται σε μικρές και μεσαίες επιχειρήσεις είναι επιλέξιμα για τις εγγυήσεις αυτές. Ιδιαίτερη προτεραιότητα θα δοθεί στις μικρές επιχειρήσεις.

>Κείμενο μετά την ψηφοφορία στο ΕΚ>

Η Κοινότητα παρέχει επιδοτήσεις με στόχο τη χρηματοδότηση των προμηθειών που συνδέονται με τις εγγυήσεις που χορηγεί το ΕΤΕ για δάνεια συνολικού ύψους 1 δισ. ECU καταρχάς, εφόσον υπάρχουν διαθέσιμες πιστώσεις εγγεγραμμένες στον κοινοτικό προϋπολογισμό. Η αύξηση των δανειοδοτικών πόρων έως 2 δισ. Ecu κατά ανώτατο όριο είναι δυνατή εφόσον το επιτρέπουν οι διαθέσιμες πιστώσεις του προϋπολογισμού. Μόνο τα δάνεια που αναφέρονται σε επενδυτικά σχέδια τα οποία συνεπάγονται τη δημιουργία θέσεων εργασίας, και που χορηγούνται σε μικρές και μεσαίες επιχειρήσεις είναι επιλέξιμα για τις εγγυήσεις αυτές. Τα χορηγούμενα από τους χρηματοδοτικούς ενδιάμεσους στους τελικούς αποδέκτες εγγυημένα τμήματα των δανείων περιορίζονται σε 50.000 ECU κατ'ανώτατο όριο ανά δημιουργούμενη θέση εργασίας. Για επενδύσεις για την ίδρυση επιχειρήσεων (start-up) ή σε διασυνοριακές επενδύσεις μπορεί να υπάρξει υπέρβαση του ανώτατου αυτού ορίου. Ιδιαίτερη προτεραιότητα θα δοθεί στις μικρές επιχειρήσεις (που καθορίζονται βάσει του συγκεκριμένου αριθμού εργαζομένων).

(Τροπολογία 8)

Άρθρο 1, δεύτερο εδάφιο

>Αρχικό κείμενο>

Οι εγγυήσεις ισχύουν για όλη τη διάρκεια των δανείων και καλύπτουν συνήθως 50% του ύψους τους. Χορηγούνται από το ΕΤΕ σύμφωνα με τις συνήθεις διαδικασίες σε ό,τι αφορά τη χορήγηση εγγυήσεων. Σε περίπτωση επενδύσεων διασυνοριακού χαρακτήρα, το ποσό κάλυψης μπορεί να ανέλθει μέχρι 75% του ύψους του δανείου.

>Κείμενο μετά την ψηφοφορία στο ΕΚ>

Οι εγγυήσεις ισχύουν για όλη τη διάρκεια των δανείων και καλύπτουν συνήθως 50% σε ιδιαιτέρως δε δικαιολογημένες περιπτώσεις το 75% του ύψους τους. Χορηγούνται από το ΕΤΕ σύμφωνα με τις συνήθεις διαδικασίες σε ό,τι αφορά τη χορήγηση εγγυήσεων. Σε περίπτωση επενδύσεων διασυνοριακού χαρακτήρα και/ή επενδύσεων για την ίδρυση νέων επιχειρήσεων και/ή επενδύσεων στην καινοτομία και/ή επενδύσεων για την προστασία του περιβάλλοντος και/ή επενδύσεων από μικρές επιχειρήσεις το ποσοστό κάλυψης μπορεί να ανέλθει μέχρι 75% του ύψους του δανείου. Το λιγότερο 90% του συνολικού ποσού των εγγυήσεων θα πρέπει να διατίθεται στις μικρές επιχειρήσεις

(Τροπολογία 9)

Άρθρο 2, πρώτο εδάφιο

>Αρχικό κείμενο>

Το σχέδιο θα λειτουργήσει για αρχική περίοδο 24 μηνών από την ημερομηνία έγκρισής του. Το ΕΤΕ διαχειρίζεται το πρόγραμμα για λογαριασμό της Κοινότητας, με την ίδια επιμέλεια που επιδεικνύει και για τις πράξεις που χρηματοδοτεί από τους ίδους πόρους του.

>Κείμενο μετά την ψηφοφορία στο ΕΚ>

Το σχέδιο θα λειτουργήσει για αρχική περίοδο 24 μηνών από την ημερομηνία έγκρισής του και, εφόσον αξιολογηθεί θετικά, παρατείνεται κατά 24 ακόμα μήνες.

(Τροπολογία 10)

Άρθρο 2, δεύτερο εδάφιο

>Αρχικό κείμενο>

Οι συγκεκριμένες λεπτομέρειες για την εφαρμογή της παρούσας απόφασης, ιδιαίτερα σε ό,τι αφορά τον έλεγχο της δημιουργίας θέσεων εργασίας, καθορίζονται στη συμφωνία συνεργασίας που θα συναφθεί μεταξύ της Επιτροπής και του ΕΤΕ.

>Κείμενο μετά την ψηφοφορία στο ΕΚ>

Οι συγκεκριμένες λεπτομέρειες για την εφαρμογή της παρούσας απόφασης, ιδιαίτερα σε ό,τι αφορά τον έλεγχο της δημιουργίας θέσεων εργασίας, καθορίζονται στη συμφωνία συνεργασίας που θα συναφθεί μεταξύ της Επιτροπής και του ΕΤΕ. Το Κοινοβούλιο και το Συμβούλιο ενημερώνονται πριν από την σύναψη τόσο για τη συμφωνία συνεργασίας όσο και για μέτρα που προκύπτουν από αυτή.

(Τροπολογία 11)

Άρθρο 2, εδάφιο 2α (νέο)

>Κείμενο μετά την ψηφοφορία στο ΕΚ>

Θα πρέπει να απαιτείται από τους χρηματοδοτικούς ενδιάμεσους να αναφέρουν σε όλα τα έντυπα που αφορούν το εν λόγω σχέδιο ότι πρόκειται για μια πρωτοβουλία της Ευρωπαϊκής Κοινότητας.

(Τροπολογία 12)

Άρθρο 3

>Αρχικό κείμενο>

Η Επτροπή ενημερώνει το Ευρωπαϊκό Κοινοβούλιο και το Συμβούλιο για την υλοποίηση της παρούσας απόφασης. Παρουσιάζει, με βάση κυρίως τις πληροφορίες που τις διαβιβάζει το ΕΤΕ και εντός 18 μηνών το πολύ από την ημερομηνία έγκρισης του προγράμματος αξιολόγηση της συνολικής χρήσης του προγράμματος και της επίδρασής του στη δημιουργία θέσεων εργασίας και τις επενδύσεις, ιδιαίτερα ενόψει της αξιολόγησης πιθανής μελλοντικής δράσης πέρα από την αρχική περίοδο.

>Κείμενο μετά την ψηφοφορία στο ΕΚ>

Η Επτροπή ενημερώνει το Ευρωπαϊκό Κοινοβούλιο και το Συμβούλιο για την υλοποίηση της παρούσας απόφασης κάθε χρόνο πριν από τις 31 Αυγούστου. Παρουσιάζει, με βάση κυρίως τις πληροφορίες που τις διαβιβάζει το ΕΤΕ και εντός 18 μηνών το πολύ από την ημερομηνία έγκρισης του προγράμματος αξιολόγηση της συνολικής χρήσης του προγράμματος και της επίδρασής του στη δημιουργία θέσεων εργασίας και τις επενδύσεις. Με βάση την έκθεση αυτή αποφασίζεται κατά πόσον το πρόγραμμα θα συνεχισθεί ως έχει, ή θα συμπληρωθεί με ένα πρόγραμμα επιδοτήσεως επιτοκίου.

Στην έκθεση αυτή η Επιτροπή θα παρέχει λεπτομερείς πληροφορίες σχετικά με τον αριθμό των φακέλων πιστώσεων και την έκταση των χορηγηθεισών κατά τμήματα της ομάδας-στοχου εγγυήσεων σύμφωνα με την κατανομή που ακολουθείται στην προαναφερθείσα σύσταση της Επιτροπής σχετικά με τους ορισμούς των μικρών και μεσαίων επιχειρήσεων (C(96) 280 ΕΚ).

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου για τη χορήγηση εγγυήσεων δανείων για επενδύσεις που πραγματοποιούνται από μικρές και μεσαίες επιχειρήσεις (ΜΜΕ) οι οποίες δημιουργούν απασχόληση (COM(96)0155 - C4-0314/96 - 96/0107(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο, (COM(96)0155 - - 96/0107(CNS)) ((ΕΕ C 146, 21.5.1996, σελ. 6)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 235 της Συνθήκης ΕΚ (C4-0314/96),

- έχοντας υπόψη το άρθρο 58 του κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Προϋπολογισμών και της Επιτροπής Κοινωνικών Υποθέσεων και Απασχόλησης (Α4-0318/96),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί το Συμβούλιο να ενημερώσει το Κοινοβούλιο εφόσον προτίθεται να αποστεί από το κείμενο που ενέκρινε το Σώμα[semigr ]

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.